**Литографија** — графичка техника на рамен печат подготвена на камени плочи.

Самиот термин е кованица од зборовите на грчки јазик, *lithos* што означува „камен" и *graphein* што означува „пишување".

Литографијата се разликува од останатите графички техники затоа што се реализира со хемиски реакции, а не преку физичката раздвоеност на набоените и ненабоените делови на матрицата. Оваа техника е популарна заради нејзините можности да ги регистрира: свежината на потезите со четка или креон и да ја зачува директноста на работата на уметникот.

Историја
--------

Пронаоѓањето на оваа, најмлада, графичка техника му се припишува на Германецот Алојз Зенефелдер (1771-1834) во 1796 година. Во почетокот, Зенефелдер ја нарекувал „хемиско" печатење.

Во Франција, литографијата наишла на позитивен одѕив кај уметниците како што се Ежен Делакроа и Теодор Жерико.

Со Франсиско Гоја и Оноре Домје, техниката дефинитивно станала еден од поценетите уметнички медиуми. До 1820 godina, само во Париз биле отворени околу 280 литографски ателјеа.

Метод
-----

Таа е графичка техника на рамен печат, која како подлога користи литографски камен со рамна површина.

На исполираната, мазна и обработена површина на каменот (бимштајн - посебен варовнички камен), се нанесува цртеж со мрсна литографска креда, литографски туш или некои други мрсни средства (маслен пастел, моливи за цртање на стакло, сапун...). Површината на каменот за литографија е порозна, а зрнестата структура лесно ја прима литографската креда, тушот или некои од наведените средства.

По хемиската обработка на површината од каменот со раствор од азотна и фосфорна киселина, цртежот на каменот изведен со мрсни бои ја прима печатарската боја додека незаштитената површина од мрсните бои е под дејство на киселината со што се одбива бојата. Кога се нанесува бојата, каменот постојано треба да биде навлажнуван со вода.

На набоениот дел од каменот се става хартија, а потоа се започнува со печатење со помош на посебна литографска преса низ која каменот се движи хоризонтално и низ константен вертикален притисок.

Литографијата била основа од која подоцна ќе се развие индустриската техника на офсет печатење која што денес е една од најзначајните и најупотребувани печатарски техники.

Галерија
--------

* Резиденција на Вашингтон, Висока улица, Филаделфија, 1830, литографија од Вилијам Бретон.*Резиденција на Вашингтон, Висока улица, Филаделфија*, 1830, литографија од Вилијам Бретон.
* Еј! кучето..... ли.... ли.... ли..... Тоа е крв... ди... ди... ди... литографија на Луј - Филип, Франција од Оноре Домије, 1834 годинаЕј! кучето..... ли.... ли.... ли..... Тоа е крв... ди... ди... ди... литографија на Луј - Филип, Франција од Оноре Домије, 1834 година
* Пеперутки од „Макролепидопетера на светот", од Адалберт Шиц (1923).Пеперутки од „Макролепидопетера на светот", од Адалберт Шиц (1923).
* Литографија од 1836 година, со мексикански жени кои прават тортили од Карл Небел.Литографија од 1836 година, со мексикански жени кои прават тортили од Карл Небел.
* Кралските авганистански војници на Дурани империја во Авганистан, (1847)Кралските авганистански војници на Дурани империја во Авганистан, (1847)
* Кралицата Викторија во посета на Вилијам Симпсон (1859)Кралицата Викторија во посета на Вилијам Симпсон (1859)
* Алфред Конканен од 1867 година за Шампањ ЧарлиАлфред Конканен од 1867 година за Шампањ Чарли
* На вечната порта, литографија од 1882 година од Винсент ван Гог.На вечната порта, литографија од 1882 година од Винсент ван Гог.
* Морски анемони од Ернст Хаекел (Уметнички форми на природата), 1904 година.Морски анемони од Ернст Хаекел (*Уметнички форми на природата*), 1904 година.
* Во паркот, светлина - Џорџ Белоус, 1916 година*Во паркот, светлина* - Џорџ Белоус, 1916 година
* Палатата на Сао Кристивјо, поранешна резиденција на императорите на Бразил, литографија од XIX век од Жан-Батист ДебреПалатата на Сао Кристивјо, поранешна резиденција на императорите на Бразил, литографија од XIX век од Жан-Батист Дебре
* Хенри Ротштајн во Центарот за уметност во заедницата Харлем (1936)Хенри Ротштајн во Центарот за уметност во заедницата Харлем (1936)

Наводи
------

1. ↑  definition
2. ↑  „LA LITHOGRAPHIE : un procédé d'impression à plat". Архивирано од изворникот на 2019-01-27. Посетено на 2019-09-30.
3. ↑  „Lithographie". Архивирано од изворникот на 2019-09-29. Посетено на 2019-09-30.
4. ↑  „TECHNIQUE DE L'ESTAMPE" (PDF). Архивирано од изворникот на 2015-03-19. Посетено на 2019-09-30.

Надворешни врски
----------------

|  |  |
| --- | --- |
| Ризница | „Литографија" на Ризницата ? |

* Литографска збирка